
REFERAT
Privind participarea Consiliului Local în calitate de coorganizator la manifestarea „Festival Student Fest” organizată de OSUT- Organizaţia Studenţilor din Universitatea de Vest
Referitor la solicitarea nr. SC2004 - 019899/ 16.11.2004 a OSUT- Organizaţia Studenţilor din Universitatea de Vest din Timişoara privind organizarea manifestării „Festival Student Fest”, ce se va desfăşura în perioada ianuarie- iunie 2005, la Timişoara.
Festivalul Student Fest este un proiect cultural pentru tineret care şi-a câştigat în timp prestigiu la nivel est european, cât şi un loc bine definit în calendarul cultural naţional. Proiectul îşi propune stimularea participării tinerilor la actul cultural,susţinerea afirmării unei vieţi culturale diversificate - arte plastice, teatru, muzică, film, arhitectură, design vestimentar, şi menţinerea multiculturalităţii ca element cheie a coeziunii sociale a spaţiului timişean
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 50.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

